stanford-oval/wikipedia huggingface dataset:
Roddy Piper
World Wrestling Federation

Roddy Piper with a hulkamania shirt
Piper palkattiin World Wrestling Federationiin vuonna 1984. WWF piti niin Piperin esiintyjäntaidoista kuin hänen painityylistään. Piper liitoutui yhteen "Mr. Wonderful" Paul Orndorffin kanssa. Yhdessä he taistelivat juuri painimaailman kuninkaaksi noussutta Hulk Hogania vastaan.
Piper ja Hogan kohtasivat mestaruusottelussa "The War to Settle the Score"-tapahtumassa vuonna 1985. Piper hävisi ottelunsa diskauksella. Pian oli myös kaikkien aikojen ensimmäisen Wrestlemanian aika, jossa Hulk Hogan ja Mr. T kohtasivat Roddy Piperin ja Paul Orndorffin. Wrestlemania mullisti WWFn ja koko showpainin, ja se teki myös Roddy Piperista koko World Wrestling Federationin suurimman heelin (pahiksen). Piper sai jopa oman henkivartijan, Cowboy Bob Ortonin.
Piper sai myös oman talk show-tyylisen segmenttinsä, Piper's Pitin. Piper's Pit sisälsi mm. Piperin hyökkäyksen Jimmy Snukan kimppuun, jonka aikana hän löi kookospähkinän halki Snukan päähän.
Kun oli Wrestlemania II:n aika sai Piper vastaansa Mr. T:n. Ottelu oli tarkoitus käydä nyrkkeilynä, mutta Piperin hermot pettivät ja hän heitti Mr. T:n maahan, minkä johdosta hänet diskattiin.
Piper kääntyi faceksi (hyvikseksi) vuonna 1986, ja otteli tällöin heelejä, kuten Iron Sheikkiä ja entistä apuriaan Bob Ortonia vastaan, voittaen molemmat.
Seuraava Piperin taistelu oli Adrian Adonisin kanssa. Wrestlemania III:een järjestettiin "Hair vs. Hair"-ottelu, jonka Piper sanoi ehkä jäävän viimeiseksi matsikseen. Haastattelussaan TV Guidelle Piper kertoi keskittyvänsä urallaan seuraavaksi elokuviin, mutta jätti oven auki myös paluulle. Piper voitti Adonisin tainnutusotteellaan ja Brutus "The Barber" Beefcake leikkasi Adonisin hiukset. Ottelun jälkeen Piper siirtyi joksikin aikaa kehien ulkopuolelle viettämään aikaa perheensä kanssa.
Elokuvaura

John Carpenter ja Piper suunnittelivat yhdessä Roddyn tulevaisuutta elokuvien parissa ja Piper pääsikin näyttelemään elokuvaa Pahan kehä (They Live, 1988). John Nadan rooli oli kuin Piperille tehty. Sen koditon sankari muistutti paljon hänen omaa nuoruuttaan, paljon vaikeuksia, mutta henkilö on kuitenkin sitkeä ja selviytyy. Piper neuvotteli ja puhui roolistaan paljon Carpenterin kanssa. Tämän johdosta Carpenter päätyi siirtämään useita asioita Piperin omasta elämästä valkokankaalle.
Portland Wrestling

Piper palasi kehiin vuoden 1988 lopulla. WCW halusi solmia sopimuksen Roddyn kanssa, mutta hänen palkkavaatimuksensa oli vielä yhtiölle liian suuri, joten mies nähtiin Portland Wrestlingissä.
World Wrestling Federation

Piper palasi kuitenkin pian WWFään. Vuonna 1989 pidetyssä Wrestlemania V:ssä oli jälleen tarjolla Piper's Pit, jossa hän haastatteli Brother Lovea ja Morton Downeyta. Downey puhalteli jatkuvasti tupakansavuja Piperin kasvoille, joten Piper ärsyyntyi ja suihkutti palosammuttimen vaahdot tämän päälle. Myöhemmin Saturday Night's Main Eventissä Piper voitti Hakun ottelussa.
Vuonna 1990 Wrestlemania VI:ssa Piper paini Bad News Brownia vastaan. Ottelu päättyi molempien uloslaskuun. Tämän jälkeen Piper toimi selostajana WWFn ohjelmissa.
Vuoden 1992 Royal Rumblessa Piper voitti Intercontinental-mestaruuden The Mountielta kunnes lyhyen mestaruuskauden jälkeen hävisi mestaruuden Bret Hartille Wrestlemaniassa.
Tämän jälkeen Piper teki vain satunnaisia esiintymisiä. Wrestlemania X:ssä vuonna 1994 Piper tuomaroi Yokozunan ja Bret Hartin maailmanmestaruusottelussa, jonka Hart voitti. Tämän jälkeen Piper taisteli Jerry "the King" Lawlerin kanssa, ja Piper voittikin tämän King of The Ring:ssä. Piperin lonkka oli kuitenkin pahassa kunnossa, joten hän joutui sairauslomalle. Piperille asennettiin keinolonkka vuoden 1995 lopussa. Piper palasi voitokkaasti ottaen yhteen Goldustin kanssa vuoden 1996 Wrestlemanian "Hollywood Backlot Brawl"-ottelussa.
World Championship Wrestling

Piper solmi 1996 sopimuksen WCWn kanssa, alkaen kärhämöidä Hollywood (Hulk) Hoganin ja tämän nWo-ryhmittymän kanssa. Hogan ja Piper painivat keskenään Starcadessa, mutta Hoganin WCW World title ei ollut panoksena ottelussa. Ottelussa ei diskauksia tunnettu ja nWo sekaantui siihen, mutta Piper onnistui kuitenkin ottamaan Hoganin tainnutusotteeseen. Hogan ei voinut enää jatkaa kun hän meni tajuttomaksi ja näin Piper voitti ottelunsa. Piper otteli tämän jälkeen vielä lukuisia otteluja WCWssa ja vihoitteli lukuisten WCW-painijoiden kanssa ennen kuin hänen sopimuksensta umpeutui vuonna 2000, eikä sitä uusittu.
Xtreme Wrestling Federation

Kun Piper oli viettänyt hetken hiljaiseloa ja kun WCW oli ajautunut tuhoonsa, Piper suuntasi katseensa Xtreme Wrestling Federationiin. XWF toimi Floridassa Universalilla, ja se koostui lähinnä WWFn ja WCWn entisistä huippunimistä. Piper toimi XWF:ssä toimitusjohtajan roolissa ja koulutti uusia painijoita. Piper joutui kuitenkin auto-onnettomuuteen vuoden 2002 alussa, jossa häneltä katkesi neljä kylkiluuta, yhden lävistäessä maksan. Lisäksi Piper sai vakavia vammoja selkäänsä ja murtuneen nilkan. Maksavaurio oli koitua kuolemaksi. Onnettomuudesta huolimatta hän palasi pian takaisin XWF:ään ja näyttäytyi nauhoituksissa vahvasti suojattuna ja kainalosauvoilla kävellen.
Total Nonstop Action Wrestling

Piper debytoi TNAssa joulukuussa 2002. Hän aloitti heti riitelyn TNAn vallanneen Vince Russon kanssa, haukkuen tätä kaikesta pahasta, jonka tämä oli painille tehnyt. Piper vietti TNAssa kuitenkin vain hyvin vähän aikaa ja siirtyi pian World Wrestling Entertainmenttiin.
Mestaruudet

NWA Americas champion
NWA Americas Tag Team champion
NWA U.S. Champion
NWA Pacific Northwest tag champion
NWA Pacific Northwest champion
Canadian Tag (Rick Martelin kanssa)
NWA Mid-Atlantic TV champion
NWA U.S. champion (Mid-Atlantic)
NWA Mid-Atlantic champion
WWF Intercontinental champion
WCW United States Title
World Tag Team titles (Ric Flairin kanssa)
Aiheesta muualla

WWE Hall of Fame -profiili
Virallinen kotisivu
Roddy Piper vuonna 1983
Roddy Piper pilkkaamassa Hulk Hogania
Roddy Piper vuonna 2015
Iso-Riuttanen

| Iso-Riuttanen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°32′03″N, 26°57′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  puro Pieni-Riuttaseen 
Järvinumero:  14.718.1.070
Mittaustietoja
Pinnankorkeus:  141,5 m  
Pituus:  1,3 km  
Leveys:  620 m  
Rantaviiva:  4,164 km  
Pinta-ala:  35,596 ha  
Saaria:  2 
 fiIso-Riuttanen 
Iso-Riuttanen  on Pohjois-Savossa Suonenjoella  Iso-Kurikan lähellä sijaitseva järvi.
Maantietoa

Järvi on 1,3 kilometriä pitkä, 620 metriä leveä, ja sen pinta-ala on 36 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Sen rantaviivan pituus on 4,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 141,5 metriä mpy.
Saido Mohamed

Saido Mohamed (s. 1974 Mogadishu, Somalia) on sairaanhoitaja ja vapaaehtoistyöntekijä, jonka Suomen Pakolaisapu valitsi Vuoden pakolaisnaiseksi vuonna 2011.
Mohamed on toiminut Suomen Somalia-verkoston puheenjohtajana, Ihmisoikeusliitossa asiantuntijana sekä varavaltuutettuna Helsingissä. Kesällä 2016 Mohamed siirtyi kokoomuksesta vihreisiin arvojen vuoksi. Myöhemmin syksyllä Mohamed perui kuntavaaliehdokkuutensa sisarensa saaman petostuomion jälkeen.
Mohamedille on tärkeää maahanmuuttajien hyvinvoinnin edistäminen. Hän kritisoi sitä, että pakolaisten yhteydessä ”puhutaan vaan negatiivisista asioista, kuten siitä että pakolaistaustaiset vain haluavat elää sossun rahoilla”. Mohamedin mukaan asenteita ei muuteta tuomitsemalla. Ihmisen tuomitsemisen sijasta hän puhuu kulttuurista ja sen ongelmista.
Mohamed sai toukokuussa 2018 syytteen törkeästä rahanpesusta ja toissijaisesti törkeästä kätkemisrikoksesta. Syyttäjän mukaan hän oli nostanut pankkikortilla siskonsa tililtä tämän törkeällä petoksella Kansaneläkelaitokselta erehdyttämällä saamia lapsilisiä 1.6.2003–30.11.2013 yhteensä 44 231,99 euroa. Mohamed on ollut tietoinen varojen laittomasta alkuperästä. Oikeudenkäynti Helsingin käräjäoikeudessa pidettiin lokakuussa 2018, ja marraskuussa 2018 oikeus tuomitsi Mohamedin vuodeksi ja kahdeksi kuukaudeksi ehdolliseen vankeuteen törkeästä rahanpesusta. Mohamedin on korvattava Kansaneläkelaitokselle vahingonkorvauksena 44 232 euroa, josta 36 005 euroa yhteisvastuullisesti siskonsa kanssa. Oikeus piti rahanpesua törkeänä, koska teko oli jatkunut yli kymmenen vuoden ajan ja Saido Mohamed ei ollut lopettanut lapsilisien nostamista missään vaiheessa. Hovioikeus muutti päätöksellään joulukuussa 2021 nimikkeeksi törkeän kätkemisrikoksen ja rahanpesun ja alensi ehdollisen rangaistuksen mitan yhdeksään kuukauteen.
Rígas Feraíos (kunta)

| Rígas Feraíos Rígas Feraíoksen kunta Ρήγας Φεραίος Δήμος Ρήγα Φεραίου |
| --- | --- |
 Kunnan sijainti
 Rígas Feraíos
 Koordinaatit: 39°22′N, 22°44′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Magnesia
Hallinto:  
 – Asutustyyppi:  kunta
 – Kallikrates-koodi:  2405
 – Kuntakeskus:  Velestíno
Pinta-ala:  
 – Kokonaispinta-ala:  549,8 km²
Väkiluku (2011):  10 922
 – Väestötiheys:  19,87 as./km²
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Rígas Feraíos (kreik. Ρήγας Φεραίος eli Δήμος Ρήγα Φεραίου, Dímos Ríga Feraíou) on Kreikan kunta, joka sijaitsee Magnesian alueyksikössä Thessalian alueella. Kunnan pinta-ala on 549,8 neliökilometriä ja väkiluku 10 922 (vuonna 2011). Kunnan kuntakeskus on Velestíno.
Rígas Feraíoksen kunta sijaitsee Thessalian itäosassa. Kunta syntyi, kun Ferés, Kárla ja Keramídi yhdistyivät vuoden 2011 alussa Kallikrates-suunnitelman mukaisesti. Kunta on nimetty Kreikan vapaussodan sankari Rígas Feraíoksen (Rígas Velestinlís) mukaan.
Kunnan osat

Vuoden 2011 kuntauudistuksesta lähtien Rígas Feraíoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Ferés | Aerinó | Aerinó | 500 |
| Ferés | Aerinó | Polyzaíïka | 10 |
| Ferés | Ágios Geórgios Ferón | Ágios Geórgios Ferón | 681 |
| Ferés | Mikró Perivoláki | Mikró Perivoláki | 343 |
| Ferés | Perívlepto | Ágios Dimítrios | 144 |
| Ferés | Perívlepto | Eleftherochório | 101 |
| Ferés | Perívlepto | Kokkalaíika | 102 |
| Ferés | Perívlepto | Kokkína | 202 |
| Ferés | Perívlepto | Perívlepto | 266 |
| Ferés | Velestíno | Chlói | 359 |
| Ferés | Velestíno | Velestíno | 3 044 |
Ferés: Yhteensä: 5 752
| Kárla | Kanália | Kanália | 1 015 |
| Kárla | Keraséa | Áno Keraséa | 0 |
| Kárla | Keraséa | Keraséa | 280 |
| Kárla | Rizómylos | Rizómylos | 1 482 |
| Kárla | Stefanovíkeio | Stefanovíkeio | 1 970 |
Kárla: Yhteensä: 4 747
| Keramídi | Keramídi | Kamári | 11 |
| Keramídi | Keramídi | Keramídi | 338 |
| Keramídi | Keramídi | Moní Metamorfóseos Sotíros Flamouríou (luostari) | 7 |
| Keramídi | Keramídi | Venéto | 67 |
Keramídi: Yhteensä: 423
Yhteensä: 10 922
Iso-Rapuska

| Iso-Rapuska |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°46′41″N, 23°57′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Vähä-Raapuskaan 
Järvinumero:  35.329.1.008
Mittaustietoja
Pinnankorkeus:  156,2 m  
Rantaviiva:  1,119 km  
Pinta-ala:  5,199 ha  
Saaria:  ei saaria 
 fiIso-Rapuska 
Iso-Rapuska  on Pirkanmaalla Tampereella Kaanaan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 5,2 hehtaaria ja se on 450 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,1 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Rikalanjärven–Jouttenuksen valuma-alueeseen (35.329) se kuuluu. Lammen vedenpinnan korkeus on 156,2 metriä mpy.
Saima Haapanen

Saima Haapanen (ent. Hyökki) ( s. 1981) on espoolainen laulaja, laulunopettaja, säveltäjä ja sovittaja. Haapanen on a capella -lauluyhtye Club for Fiven altto, missä tehtävässä hän on ollut vuoden 2022 alusta. Vuonna 2020 Haapanen julkaisi levyn Toinen tyttö, joka sisältää hänen säveltämäänsä ja sanoittamaansa musiikkia. Tämän lisäksi Haapanen on sovittanut musiikkia kymmenille kuoroille ja lauluyhtyeille. Lauluyhtye Rajattomissa Haapanen lauloi syksystä 2013 kesään 2014 ja syksystä 2015 syksyyn 2016 Soila Sariolaa sijaistaen. Lauluyhtyeuransa Haapanen aloitti perustamassaan a cappella -lauluyhtyeessä Viisi. Vuosina 2007–2022 Haapanen toimi Musiikkiopisto Avonian Rytmimusiikkilinjan lauluopettajana. Haapanen on valmistunut pop/jazz-lauluopettajaksi Helsingin ammattikorkeakoulu Stadiasta ja suorittanut siellä myös ylemmän ammattikorkeakoulututkinnon YAMK.
Ikuiset

Ikuiset (engl. Eternals) ovat Marvel-kustantamon sarjakuvissa esiintyvä kuvitteellinen supervoimaisten ihmisten rotu. He esiintyivät ensimmäisen kerran omassa lehdessään vuonna 1976. Ikuiset ovat piirtäjä/käsikirjoittaja Jack Kirbyn keksintöä. He ovat jumalvoimaisten celestiaalien koe, jossa alkuihmisten geeneistä luotiin kaksi eri kehityssuuntaa, rauhanomaiset ikuiset ja hirviömäiset deviaanit.
Historia

Celestiaalien saapuessa noin viisi miljoonaa vuotta sitten maapallolle, he aloittivat kokeensa alkuihmisellä luoden ikuiset ja deviaanit. Ikuiset olivat pitkäikäisiä (mutta eivät kuolemattomia) ihmisen näköisiä olentoja ja heillä oli käytössä kehittynyttä teknologiaa, kun taas deviaanit olivat hirviömäisiä ja geneettisesti epävakaita. Ikuiset lisääntyivät hitaasti ja ihmisten kanssa pariutumisesta syntyneet lapset olivat tavallisia ihmisiä. Ainoa poikkeus vaikuttaa olevan Thenan poika Joey Athena. Tästä huolimatta ikuiset ovat aina puolustaneet ihmisiä, erityisesti deviaaneilta.
Ikuisten välille syttyi sisällissota, kun osa heistä halusi matkustaa avaruuteen ja orjuuttaa kaikki muut rodut. Sodanhaluisia ikuisia johti Uranos ja rauhanomaisia taas hänen veljensä Kronos (Thanoksen isoisä). Uranoksen johtamat joukot karkotettiin Maasta ja he perustivat siirtokunnan Uranus-planeetalle. Osa heistä yritti palata Maahan julistaakseen uuden sodan, mutta he joutuivat kriiden hyökkäyksen kohteeksi ja tekivät pakkolaskun Titaniin, Saturnuksen kuuhun, jonne he rakensivat oman siirtokunnan. Samat kriit vangitsivat yhden ikuisen, Arlokin, ja tutkittuaan tätä, selvittivät tiensä Maahan ja yrittivät tehdä ihmisillä omia kokeitaan, joiden seurauksena syntyi epäinhimillisten rotu.
Eräänä päivänä Kronoksen tekemät kokeet tuhosivat Maan ikuisten kaupungin, Titanoksen, aktivoiden ikuisten piilevät geenit sekä tuhoten Kronoksen kehon. Ikuiset huomasivat kykenevänsä kanavoimaan suuria määriä kosmista energiaa ja heistä tulivat heistä jumalallisia olentoja. Kronoksen menetettyä kiinteä olomuotonsa, ikuiset valitsivat uudeksi johtajakseen Kronoksen pojan Zurasin. Välttääkseen uuden sisällissodan, Zurasin veli ja vastaehdokas A’lars jätti Maan ja muutti Titaniin.
Titanissa oli kuitenkin syttynyt sota, josta oli selvinnyt hengissä ainoastaan nainen nimeltä Sui-San. He rakastuivat ja uudelleenkansoittivat Titanin, mutta nämä uudet Titanin ikuiset (joita alettiin kutsua titaaneiksi) eivät olleet yhtä voimakkaita kuin Maan ikuiset, koska Sui-Sanin geenit eivät olleet aktivoituneet. Mutta heistä tuli pitkäikäisempiä ja voimakkaampia kuin Titanin alkuperäiset ikuiset.
Maan ikuiset rakensivat Zurasin aikana uusia kaupunkeja ja näistä ensimmäinen, Olympia, sijaitsi Kreikassa lähellä porttia, joka veisi olympiaanien maailmaan. Kaksi muuta ikuisten kaupunkia, Polaria ja Oceana, rakennettiin Siperiaan ja Tyynelle valtamerelle.
Tunnettuja ikuisia > Maan ikuiset

Ikaris: Kotoisin Polariasta. Virakon ja Tulaynin poika sekä Ikaruksen isä. Syntymänimeltään Daedalus, mutta vaihtoi nimensä poikansa kuoleman jälkeen. Hänestä tuli Prime Ikuinen, kun hän voitti kaksintaistelussa Thenan. Johti ikuisten muodostamaa supersankariryhmää näiden paljastettua itsensä maailmalle.
Ajak: Kotoisin Polariasta. Rakarin ja Amaan poika sekä Arexin veli.
Sersi: Helioksen ja Persen tytär. Molekyylien ja atomien manipulointi kykenevä ikuinen. Hän halusi elää ihmisten kanssa. Hän oli jonkin aikaa myös Kostajien jäsen sekä romanttisessa suhteessa Dane Whitmanin / Musta Ritarin kanssa.
Makkari: Veronan ja Maran poika. Yli-inhimillisen nopea ikuinen. Hän on hyvin kärsimätön eivätkä muut ikuiset ota häntä vakavasti.
Thena: Zurasin ja Kybelen tytär. Syntymänimeltään Azura, kunnes Zuras muutti kreikkalaisen mytologian inspiroittamana hänen nimensä. Ajautui romanttiseen suhteeseen deviaanien sotalordi Kron kanssa.
Zuras: Kronoksen poika, A’larsin veli, Thenan isä ja Kybelen aviomies. Kosmista energiaa monissa eri muodoissa kykenemään käyttävä ikuinen. Häntä luultiin usein virheellisesti Zeukseksi. Kuoli taistellessaan ikuisten muodostamalla joukkomielellä celestiaaleja vastaan.
Sprite: Nuoren pojan hahmossa esiintyvä ikuinen, joka kykenee manipuloimaan materiaa.
Druig: Valkinin poika ja Ikariksen serkku. Oleskeli Neuvostoliitossa KGB:n kiduttajana, jolloin hänestä tuli ilkeä ja sadistinen.
Kingo Sunen: Japanissa elänyt miekkailuun erikoistunut ikuinen. Työskenteli muinoin samuraina ja nykypäivänä hän on elokuvanäyttelijä ja -tuottaja.
Unohdettu: Tavallista yli-inhimillisemmät voimat kehittänyt ikuinen, joka on vuosisatoja tunnettu useilla eri nimillä: Simson, Beowulf, Gilgamesh, Herakles ja Atlas. Hänen todellista nimeään ei tunneta. Hän on ollut myös Kostajien jäsen.
Phastos: Ikuisten mekaanikko, jota on usein luultu Hefaistokseksi. Kingon miekat ja Ikaruksen siivet olivat myös hänen keksintöjään. Hän elää nykyään Ruhrin alueella, Saksassa.
Tunnettuja ikuisia > Titanin ikuiset

A’lars (Mentori): Titanin ikuisen johtaja, Kronoksen poika, Zurasin veli sekä Eroksen ja Thanoksen isä.
Eros (Tähtikettu): Titanin ikuinen, joka on A’larsin ja Sui-Sanin poika sekä Thanoksen veli. Hänestä tuli Maassa supersankari nimellä Tähtikettu. Hänellä on kyky manipuloida toisten tunteita.
Sui-San: Titaniin pakkolaskun tehneiden Uranoksen seuraajien viimeinen jälkeläinen, joka yhdessä Maasta tulleen aviomiehen A’larsin kanssa perusti uudet Titanin ikuiset. Hän on Eroksen ja Thanoksen äiti.
Thanos: A’larsin ja Sui-Sanin poika sekä Eroksen veli. Violetti-ihoisena, uurreleukaisena sekä tavallista voimakkaampana syntynyt Titanin ikuinen.
Muissa medioissa > Elokuva

Ikuiset tekevät ensiesiintymisensä Marvel Cinematic Universessa vuonna 2021 elokuvassa Eternals . Kymmenen ikuisen muodostaman ryhmän jäsenistä Sersiä näyttelee Gemma Chan, Ikarista näyttelee Richard Madden, Kingoa näyttelee Kumail Nanjiani, Spriten naispuolista versiota näyttelee Lia McHugh, Phastosta näyttelee Brian Tyree Henry, Makkarin naispuolista versiota näyttelee Lauren Ridloff, Druigia näyttelee Barry Keoghan, Gilgameshiä näyttelee Don Lee, Ajakin naispuolista versiota näyttelee Salma Hayek, ja Thenaa näyttelee Angelina Jolie.
Elokuvassa Eternals ikuiset ovat kehittyneitä androideja, jotka celestiaalit olivat rakentaneet Maailman takomossa (engl. World Forge). Heidän tehtävä oli suojella eri planeettojen älykkäitä lajeja deviaaneilta sekä edesauttaa väestön kehittymistä niin, planeetoista voisi syntyä uusia celestiaaleja. Ainoastaan ryhmän johtaja Ajak ja oikeankädenmies Ikaris tiesivät koko totuuden ikuisten tehtävästä. Muille oli valehdeltu, että ikuiset olisivat avaruusolioita planeetta Olympialta. 7 000 vuotta sitten ikuiset lähetettiin Maahan edesauttamaan celestiaali Tiamutin syntyä. Avengers: Endgamen tapahtumien jälkeen Tiamut alkoi lopulta ilmestyä Maan sisuksista. Ajak ei halunnut uhrata ihmisiä, jolloin celestiaaleille uskollinen Ikaris antoi deviaanien tappaa Ajakin ja myöhemmin myös Gilgameshin. Uudeksi johtajaksi tullut Sersi saa totuuden selville ja hän, Phastos, Makkari, Thena ja Druig yrittävät estää Tiamutin ilmestymisen Uni-mielen voimien avulla, Ikariksen ja Spriten vastustaessa heitä, ja Kingon jättäytyessä pois taistelusta. Ikuisten muutettua Tiamut elottomaksi adamantium-malmiksi, Ikaris tekee itsemurhan ja Sersi muuttaa Uni-mielen voimilla Spriten ihmiseksi. Mutta celestiaali Arishem Tuomari sieppaa Sersin, Kingon ja Phastoksen tutkiakseen näiden muistoja ja tehdäkseen lopullisen tuomion siitä ansaitsevatko Maa ja ihmiskunta jatkaa olemassaoloaan. Thena, Druig ja Makkari lähtevät avaruuteen etsimään muita ikuisia ja tapaavat Eroksen / Tähtiketun (näyttelijänä Harry Styles), Titanin kuningasperheeseen adoptoidun ikuisen.
Aiheeseen liittyvät artikkelit

Ikuiset Marvel Databasessa (englanniksi)
Know Your Eternals I: The Eternals,  Newsarama
Know Your Eternals II: Celestials & Deviants, Newsarama
Know Your Eternals III: Kirby & The Eternals (I), Newsarama
Know Your Eternals IV: The Marvel Universe and The Eternals, Newsarama
Saima Grönstrand

Saima (tai Saimi) Maria Grönstrand (5. kesäkuuta 1863 Viitasaari – 22. elokuuta 1931 Helsinki) oli suomalainen kirjailija ja suomentaja. Hän käytti kirjoittaessaan nimimerkkejä Saima, S. G., ja S. G--d. Hän kirjoitti kertomuksia ja lisäksi hän käänsi kirjallisuutta. Hän suomensi Jac. Ahrenbergin teoksen Kotona : kuvaelmia Itä-Suomesta (1889), yhdessä kahden muun suomentajan, Sohvi Reijonen ja Hilma Sederholmin, kanssa Émile Zolan teoksen Sota (1892) (La Débâcle, 1892) sekä muutamia muita teoksia.
Sadisfaction

| Sadisfaction Gregorian |
| --- | --- | --- |

Studioalbumin tiedot
 Julkaistu:  10. marraskuuta 1991
 Tuottaja(t): Frank Peterson
 Tyylilaji: Pop
 Kesto: 47.32
 Levy-yhtiö: Metronome Musik GmbH
Gregorianin muut julkaisut
|   | Sadisfaction 1991 | Masters of Chant 1999 |
Sadisfaction on saksalaisen Gregorian-yhtyeen ensimmäinen studiolevy vuodelta 1991.
Gregorian syntyi Enigman jalanjäljissä, ja oli alkuaan selvästi enemmän pop-orientoitunut ryhmä kuin millaisena se myöhemmin tuli tunnetuksi. Sadisfaction-albumi jäi Gregorianin ainoaksi Enigma-tyylistä konseptia edustavaksi levyksi.
Levyllä munkkikuoro-osuudet ovat vähäisiä. Vokaaliosuudet lauloi The Sisters of Oz eli Susana Espelleta ja Birgit Freud. Naisista Espelleta oli levyn tuottaneen Frank Petersonin silloinen vaimo. Frank Peterson tunnetaan myös taiteilijanimellä F. Gregorian.
Levyn kappaleista singleinä julkaistiin ”So Sad” ja ”Once in a Lifetime”. Jälkimmäistä versioi vuonna 1993 Sarah Brightman.
Gregorianin seuraava levytys vuonna 1999 kuului jo Masters of Chant -sarjaan.
Kappaleet

"Watcha Gonna Do" (F. Gregorian, Wehr) – 4:04
"Once in a Lifetime" (F. Gregorian, Schwarz, Meissner) – 4:09
"So Sad" (F. Gregorian) – 3:36
"Forever" (F. Gregorian, Wehr, Hagel) – 3:08
"The Quiet Self" (F. Gregorian) – 5:29
"Reflect" (F. Gregorian) – 2:53
"Monastery" (F. Gregorian) – 3:19
"Gonna Make You Mine" (Shwarz, F. Gregorian, Meissner) – 3:16
"You Take My Breath Away" (F. Gregorian) – 4:26
"I Love You" (Schwarz, F. Gregorian, Meissner) – 3:29
"Why Did You Go (I Feel Sad)" (Wehr, Hagel) – 3:45
"The Mission" (Wehr) – 3:15
"Depressions" (F. Gregorian) – 2:59
Réunioninkottarainen

| Réunioninkottarainen |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Fregilupus
Laji::  varius
Kaksiosainen nimi
 Fregilupus varius  (Boddaert, 1783) 
Katso myös
   Réunioninkottarainen Wikispeciesissä   Réunioninkottarainen Commonsissa 
Infobox OKNimi-testi OKIUCN-testi OK: 
Réunioninkottarainen (Fregilupus varius) on sukupuuttoon kuollut, kottaraisten heimoon kuulunut varpuslintu.
Lajia tavattiin kotoperäisenä Réunionin saarella. Se oli ilmeisesti yleinen vielä 1830-luvulla, mutta kuoli sukupuuttoon 1850-luvun aikana. Häviämisen syitä ei tiedetä tarkkaan, mutta mahdollisia syitä olivat taudit ja ihmisten aiheuttama häirintä sekä metsästys.